Document ID: /roh_data/filtered/fineweb-2-filterrobots_roh.jsonl.gz/19489

Latiers duain indemnisaziuns per lavur curta per persunas en situaziuns precaras vegnir augmentadas sin 100%. Tenor la Caritas eran gia avant la crisa da corona 660'000 persunas en Svizra pertutgadas da paupradad.
Dubel uschè bleras dumondas
Entant sajan las dumondas da persunas ch'èn en las stretgas però creschidas andetgamain. Ils ultims mais haja dà dubel uschè blers discurs da cussegliaziun sco usità.
Pertutgads da povradad sajan famiglias cun uffants minorens, spezialmain persunas ch'educheschan persulas. En la Svizra dal vest sajan quai cunzunt er sans-papiers. Savens n'hajan quels nagina segirtad sociala.
La Caritas presta agid subsidiar per millis persunas ch'èn pertutgadas da paupradad e che na survegnan nagut dal stadi.